Преди 5месеца бях принудена като поръчител (солидарен длъжник)на бившия ми мъж по необслужван от него кредит от 2008г да внеса цялата дължима сума,която след споразумение с банката е 4800лв.Той не желае да върне каквато и да било сума. Как да постъпя?Допитах се до адвокат и ми казаха че щом като е внесена макар и не доброволно не може да се направи нищо.Да разчитам на добрата му воля ако реши да ми върне някаква сума.Такава няма от негова страна.Имам семейство и 2 деца законът на чия страна е на тези които теглят пари на чужд гръб ли?




Как да постъпя за да си върна половината сума по необслужван от бившият ми мъж кредит?
======================================================================================

 

Благодаря за отговора ви пропуснах да пиша че бившият ми съпруг не работи,няма нищо на свое име.Има ли смисъл да завеждам дело? Благодаря




Здравейте, Ани,


Правата на платилия чужд дълг поръчител се наричат регресни права. Те са уредени в чл. 143, ал.1 от Закона за задълженията и договорите, според който поръчителят, който е изпълнил задължението, може да иска от длъжника главницата, лихвите и разноските, които е направил, след като го е уведомил за предявения срещу него иск. Той има право и на законни лихви върху заплатените суми от деня на плащането.


Регресните права на поръчителя се защитават с осъдителен иск срещу длъжника, който се разглежда по общия исков ред. Доказателствена тежест в процеса е на ищеца-поръчител, който трябва да докаже валиден главен дълг, поръчителството си , изпълнението на чуждото задължение и уведомяването на длъжника за извършеното от поръчителя плащане. Ако поръчителят претендира лихви, разноски и вреди, той трябва да ги докаже. При уважаване на иска на поръчителя съдът ще осъди длъжника да плати задължението си заедно с лихвите и разноските, но не на кредитора, а на платилия поръчител.


Препоръчвам Ви да се обърнете към компетентен адвокат, който да разгледа казуса Ви в детайли. Ако желате можете да опишете подробно случая си на [office@kantorata.net](mailto:office@kantorata.net) .




Съгласно чл. 146, ал. 1 от Закона за задълженията и договорите – поръчителят, който е изпълнил задължението, встъпва в правата, които кредиторът има срещу длъжника, макар и длъжникът да не е знаел за даденото поръчителство.  

Регресните права на поръчителя срещу длъжника са уредени в чл. 143, ал. 1 от ЗЗД, според който поръчителят, който е изпълнил задължението, може да иска от длъжника главницата, лихвите и разноските, които е направил, след като го е уведомил за предявения срещу него иск. Той има право и на законни лихви върху заплатените суми от деня на плащането. Регресните права на поръчителя се защитават с осъдителен иск срещу длъжника, който се разглежда по общия исков ред. 


За допълнителна информация и съдействие можете да се свържете с мен на посочения телефон.


Поздрави,  

адв. Николина Митова  

0898 303092




В случай че бившият Ви съпруг няма никакво имущество и не получава заплата или пенсия, не бихте могли да съберете вземанията си, макар и да сте завели дело по реда на цитираната разпоредба на ЗЗД, имате осъдително решение и изпълнителен лист. Въпреки това, следва да имате предвид че въпросното дело ще продължи поне една- две години, може и повече, ако длъжникът обжалва, и междувременно лицето може да придобие имущество.


